
SPLITSKO-DALMATINSKA ŽUPANIJA OPĆINA GRADAC

1. Izmjene i dopune Statuta Turističke zajednice Općine Gradac

Ur.br. 40/26
Na temelju članka 23. točke 11. i članka 72. Statuta Turističke zajednice općine Gradac (Službeni glasnik, Službeno glasilo Općine Gradac broj 20/2020), Skupština Turističke zajednice općine Gradac, na 7. sjednici održanoj 29. listopada 2026. godine, donosi
Izmjene i dopune
Statuta Turističke zajednice općine Gradac
Članak 1.
U Statutu Turističke zajednice općine Gradac objavljenom u Službenom glasniku, Službeno glasilo Općine Gradac broj 20/2020 (u daljnjem tekstu: Statut) mijenja se članak 2. koji sada glasi:
„Turistička zajednica Općine Gradac upisana je u Upisnik turističkih zajednica koji vodi Ministarstvo turizma, pod upisnim brojem 277 temeljem rješenja, KLASA: UP/I-334-03/10-02/141, URBROJ: 529-05-13-5 od dana 27. veljače 2013. godine.“
Članak 2.
U članku 16. Statuta dopunjuje se točka 2. koja sada glasi:
„..., a razmjerno visini udjela pojedinog člana skupine u prihodu Zajednice na način da svaku skupinu predstavljaju članovi s najvišim udjelom unutar skupine, i to:
1. Hoteli i hosteli
2. Kampovi
3. Privatni smještaj (građani paušalni obveznici)
4. Ugostiteljska + turistička djelatnost
5. Uslužne djelatnosti+promet+trgovina
Broj predstavnika u Skupštini Zajednice limitiran je i iznosi 13 članova.
Ukoliko pojedini predstavnici odbiju predstavljati članove svoje skupine u Skupštini zajednice, svaku pojedinu skupinu predstavljat će član koji po udjelu u prihodu slijedi iza predstavnika s najvećim udjelom i tim slijedom do maksimalnog broja predstavnika skupine.“

Članak 3.
Ostale odredbe Statuta ostaju nepromijenjene.

Članak 4.
Ove Izmjene i dopune Statuta Turističke zajednice Općine Gradac stupaju na snagu osam dana od dana objave u Službenom glasilu Općine Gradac.
Gradac, 29. listopada 2026.godine
                                                                                                     Predsjednik Turističkog
                                                                                                 vijeća Turističke zajednice
                                                                                                 Općine Gradac
                                                                                                       Matko Burić, mag. polit.

